ऑल इंडिया लोको रंनिंग स्टाफ एसोसिएशन (एलआरसा) के आह्वाहन पर मंगलवार को डीजल लोको शेड़ के निकट रेलकर्मियों ने मुंडी गरम कार्यक्रम के तहत धरना प्रदर्शन किया। धरना प्रदर्शन से पूर्व उन्होंने रैली निकाली। वहीं धरना सभा में वक्ताओं ने कहा कि लोको के अंदर सामान्य तापमान से पांच से दस डिग्री अधिक रहता है। इस भीषण गर्मी में 50 से 55 डिग्री सेल्सियश तापमान में काम करने पर चालकों का मुंडी ज्यादा गरम हो जाता है। जिससे ब्रेन हेम्ब्रेज, डीहाईड्रेशन और मानसिक तनाव का शिकार होना पड़ता है। इस कारण रेल चालकों की कार्य क्षमता प्रभावित होता है। उन्होंने मांग किया है कि रेलवे का परिचालन ठीक ढंग से हो सके। इसके लिए रेलवे बोर्ड और आरडीएसओ सभी लोको कैब को क्रू फ्रेंडली बनावें। ताकि वातानूकुलित लोको में काम कर रेलकर्मी सुरक्षित रह सकें और रेलवे में दुर्घटना कम हो। मौके पर शाखा सचिव मृत्युंजय कुमार, आरके पांडेय, आरके चौधरी, यूएस चौपाल, आरपी मेहता, रवि रंजन, पीवी शुक्ला, मंजय, अतुल, सुनील, हरेंद्र, डीके सिंह, सुमित कुमार, भरत महतो, एमके शर्मा, एसके सिंह आदि शामिल थे।